Diari Oficial de la Generalitat Valenciana


Sumari del DOGV 5703, del 14-02-2008 (2008/1292)

Notificació a Hermanos Giner Cabrera, CB.
-----------------------------------------

### Dades del document

Número de DOGV
:   5703

Data del DOGV
:   14-02-2008

Secció del DOGV
:   V. ANUNCIS - C) ALTRES ASSUMPTES

Número del document
:   2008/1292


Data del document
:   28-11-2007

Organisme emissor
:   Agència Valenciana del Turisme

Tipus de document
:   Edicte

Descriptors 

:   * Agència Valenciana del Turisme

Notificació a Hermanos Giner Cabrera, CB. [2008/1292]  
Per no haver sigut possible notificar de forma personal i directa als interessats la resolució de la consellera de Turisme i presidenta de l'Agència Valenciana del Turisme de data 28 de novembre de 2007, que no admitia el recurs d'alçada interposat per la mercantil Hermanos Giner Cabrera, CB, com a titular de l'establiment anomenat Venta La Chata de Calp, recaiguda en l'expedient HA-149, és procednet la publicació en el Diari Oficial de la Comunitat Valenciana a l'efecte del que disposa l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.   
València, 31 de gener de 2008.- La consellera de Turisme i presidenta de l'Agència Valenciana del Turisme: Angélica Such Ronda.  
«Amb data 28 de novembre de 2007 la consellera de Turisme i presidenta de l'Agència Valenciana del Turisme, ha dictat la resolució següent:  
Resolució de recurs d'alçada  
Vist el recurs d'alçada interposat per Darío Giner Nadal, en representació d'Hermanos Giner Cabrera, CB, titular de l'establiment denominat Venta La Chata, de Calp, contra la resolució de la secretària autonòmica de Turisme i directora de l'Agència Valenciana del Turisme de data 24 de juliol de 2007, per la qual es dóna de baixa en el Registre General d'Empreses, Establiments i Professions Turístiques de la Comunitat Valenciana a l'hotel-residència Venta La Chata, de Calp, amb signatura HA-149.  
Fets  
Primer. La secretària autonòmica de Turisme i directora de l'Agència Valenciana del Turisme, en la resolució de 24 de juliol de 2007, va resoldre donar de baixa en el Registre General d'Empreses, Establiments i Professions Turístiques de la Comunitat Valenciana a l'hotel-residència Venta La Chata, de Calp, per haver romàs tancat l'establiment per un període superior a nou mesos, les circumstàncies del qual consten en l'esmentada Resolució i es donen per reproduïdes.  
Segon. La Resolució de la secretària autonòmica de Turisme i directora de l'Agència Valenciana del Turisme de data 24 de juliol de 2007, va ser degudament notificada a la recurrent el dia 20 d'agost de 2007, i s'hi feia constar la possibilitat d'interposició del recurs d'alçada en el termini d'un mes a comptar des l'endemà a la seua notificació, d'acord amb el que establix l'article 115 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
Tercer. Amb data 21 de setembre de 2007, amb el núm. 4370, va tindre entrada en el Registre del Servici Territorial de Turisme d'Alacant un escrit presentat per Darío Giner Nadal, en representació d'Hermanos Giner Cabrera, CB, titular de l'establiment anomenat Venta La Chata, en el qual formulava el recurs d'alçada contra la Resolució de la secretària autonòmica de Turisme i directora de l'Agència Valenciana del Turisme de data 24 de juliol de 2007.  
   
Fonaments jurídics  
Primer. L'article 115, apartat 1r, de la Llei 30/1992, de 26 de novembre, de Règim Jurídic de les Administracions Públiques i de Procediment Administratiu Comú, establix:  
"El termini per a la interposició del recurs d'alçada serà d'un mes, si l'acte fora exprés."  
Així mateix, l'article 48, apartat 2n, de l'esmentada Llei 30/1992, de 26 de novembre, disposa:  
"Si el termini es fixa en mesos o anys, estos es computaran a partir de l'endemà a aquell en què tinga lloc la notificació o publicació de l'acte de què es tracte, o des del següent a aquell en què es produïsca l'estimació o desestimació per silenci administratiu. Si en el mes de venciment no hi haguera dia equivalent a aquell en què comença el còmput, s'entendrà que el termini expira l'últim dia del mes."  
Segon. En relació amb la interpretació dels articles esmentats, la més recent jurisprudència de la Sala Contenciosa Administrativa del Tribunal Suprem entén que, en els terminis assenyalats per mesos, estos es computen "de data a data", vencent el termini el dia l'ordinal del qual coincidisca amb el que va servir de punt de partida, que és el de la notificació o publicació. Així s'expressen, entre altres, les sentències del Tribunal Suprem (Sala Contenciosa Administrativa), de dates 20 de setembre de 2006, 2 de desembre de 2003, 27 de gener de 2003, 18 de desembre de 2002, 4 de juliol de 2001, 26 de desembre de 2000 i 5 de juny de 2000.   
Així, la Sentència del Tribunal Suprem (Sala Contenciosa Administrativa, Secció 5ª), de data 20 de setembre de 2006, assenyala:  
«En la nostra sentència de 31 de maig de 1997 (recurs d'apel·lació 6279/92, fonament jurídic primer), ja declarem que «és cert que la interpretació del significant "mes" ha experimentat variacions en la jurisprudència, perquè tradicionalment va tindre el significat de trenta dies naturals conforme a la primitiva redacció de l'article 7 del Codi Civil, però, a partir de la reforma del títol preliminar d'eixe Codi en 1974, en establir l'article 5.1 que si els terminis estigueren fixats per mesos es computaran de data a data, el còmput dels mesos s'efectua de data a data, quedant circumscrites les excepcions als supòsits que en el mes del venciment no existisca dia equivalent a l'inicial i, en este cas, és aplicable allò disposat pels articles 5.1 del Codi Civil i 60.2 de la Llei de Procediment Administratiu de 1958, reiterat este per l'article 48.2 de la Llei 30/1992, de 26 de novembre, de Règim Jurídic de les Administracions Públiques i Procediment Administratiu Comú, i que l'últim dia del còmput siga inhàbil, i en este cas, s'ha d'entendre prorrogat al primer dia hàbil següent, com establix l'article 60.3 de l'esmentada Llei de Procediment Administratiu de 1958, arreplegat també en l'article 48.3 de l'esmentada Llei 30/1992, de 26 de novembre (sentències de 8 de març de 1982 i 20 de març de 1984), i es deduïx també de l'article 5.2 del propi Codi Civil i dels articles 185.2 de la Llei Orgànica del Poder Judicial i 305.2 de la Llei d'Enjudiciament civil. Respecte a la data inicial, en contra del que opina la representació processal de l'apel·lant, el termini del mes comença a comptar-se el mateix dia de la notificació o publicació de l'acte o disposició impugnats, de manera que, efectuada en este cas correctament la notificació el dia 20 de juny de 1988, l'últim dia per a interposar el recurs de reposició era el dia 20 de juliol del mateix any i no el 21 d'este mes, com pretén la indicada representació processal». (...)  
La tesi del còmput del termini, fixat per mesos, de data a data, ha sigut mantinguda per esta Sala del Tribunal Suprem en les seues sentències de 5 de juny de 2000, 26 de desembre de 2000, 4 de juliol de 2001, 18 de desembre de 2002, 27 de gener de 2003 i 2 de desembre de 2003, en les quals es declara que el còmput dels terminis fixats per mesos ha de fer-se "de data a data", la qual cosa no té un altre significat que el termini venç el dia l'ordinal del qual coincidisca amb el que va servir de punt de partida, que és el de la notificació o publicació.  
Tercer. Per l'anteriorment susdit, procedix la no-admissió com a recurs d'alçada de l'escrit presentat per la recurrent, perquè se n'ha excedit del termini d'un mes per a la seua interposició, establit en l'article 115.1, en relació amb l'article 48.2, ambdós de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
En efecte, la Resolució de la secretària autonòmica de Turisme i directora de l'Agència Valenciana del Turisme de 24 de juliol de 2007, va ser notificada el dia 20 d'agost, per mitjà del certificat amb justificant de recepció del servici de Correus. En conseqüència, havent-se interposat l'esmentat Recurs el dia 21 de setembre de 2007, ha de concloure's que este resulta extemporani i no és procedent, per tant, l'examen de les qüestions de fons que planteja.  
No obstant l'anterior, i a l'efecte merament dialèctic, cal indicar que les al·legacions formulades en el recurs interposat no desvirtuen el contingut fàctic i jurídic de la resolució, atés que l'establiment ha romàs (i roman en l'actualitat) tancat al públic i en obres, tal com es deduïx de l'últim informe emés per la Inspecció de Turisme en data 1 d'octubre de 2007, en el qual es fa constar que "han transcorregut dèsset mesos des que es va tancar temporalment l'establiment, i la marxa de les obres va molt retardada, tot estimant encara en diversos mesos més el temps necessari per a l'acabament."  
Resolució  
En virtut del que disposa el Decret 209/2004, de 8 d'octubre, pel qual s'aprova el Reglament de l'Agència Valenciana del Turisme (DOGV de 13 d'octubre de 2004), i en l'article 4 del Decret 123/2007, de 27 de juliol, pel qual s'aprova el Reglament Orgànic i Funcional de la conselleria de Turisme, resolc no adminir, per extemporani, el recurs d'alçada presentat per Darío Giner Nadal, en representació d'Hermanos Giner Cabrera, CB, titular de l'establiment anomenat Venta La Chata, de Calp, contra la resolució de la secretària autonòmica de Turisme i directora de l'Agència Valenciana del Turisme de data 24 de juliol de 2007, per la qual es dóna de baixa en el Registre General d'Empreses, Establiments i Professions Turístiques de la Comunitat Valenciana l'hotel-residència Venta La Chata, de Calp, amb signatura HA-149, i confirmar esta en tots els seus extrems.  
Contra la present resolució, que posa fi a la via administrativa, podrà interposar-se recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, dins del termini de dos mesos, comptats des de l'endemà de la recepció de la mateixa, d'acord amb el que establix l'article 109 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú i en l'article 46 de la Llei 29/1998, de 13 de juliol, Reguladora de la Jurisdicció Contenciosa Administrativa.  
València, 28 de novembre de 2007.- La consellera de Turisme i presidenta de l'Agència Valenciana del Turisme: Angélica Such Ronda.»